প্রকৃত অর্থে আবদুস সাত্তারের ক্রমাগত পরিভ্রমণের ছাপ পড়েছে, পরিবর্তন ঘটেছে তাঁর কবিতায়। সেটাই তো দেখি, তিনি শেষ পর্যন্ত সাহিত্যকর্মের যাবতীয় উৎসভূমির কেন্দ্রবিন্দুতে রূপ দিয়েছিলেন মহান স্রষ্টার একমাত্র সন্তুষ্টি এবং মানবতার সীমাহীন জয়গান। মনে হয় না এতে তাঁর কবিতা কোনো রকম রুগ্ন, ক্লিষ্ট কিংবা জরাগ্রস্ত হয়ে উঠেছিল। দুটো কবিতা পাশাপাশি রাখলে আমরা অবাক-বিস্ময়ে লক্ষ্য করবো যে, তাঁর প্রথম এবং শেষদিকের কবিতার মধ্যে বিষয়গত কী পর্বতপ্রমাণ ফারাক, কিন্তু কবিতার অন্তর্গত কিংবা বহির্গত কাঠামোয় কোনো পরিবর্তন নেই। যেমন ‘বৃষ্টিমুখর’ [প্রথম প্রকাশ : ১৯৫৯, তৃতীয় সংস্করণ : ১৩৮২] থেকে তুলে ধরা যাক ‘মেঘ’ কবিতাটিÑ